## Endring siden forrige versjon

Revidert etter oppdaterte retningslinjer for ungdomsråd i HSØ 2025

## Hensikt

Sikre at

* Brukerrepresentantene i ungdomsrådet gis godtgjørelser i overensstemmelse med gjeldende *Retningslinje for ungdomsråd* fra Helse Sør-Øst (HSØ)
* Ansatte med ansvar for lovpålagte utvalg ved Sykehuset Østfold (SØ) samt ansatte som benytter brukerrepresentanter i prosjekter, råd og utvalg, kjenner til reglementet for godtgjøring til brukerrepresentanter

## Målgruppe

Ansatte i Sykehuset Østfold og brukerrepresentanter i Ungdomsrådet som mottar godgjøring i forbindelse arbeid i SØ.

**Møtegodtgjøring**

Satsene gjelder for 2025:

* Medlemmer av ungdomsrådet får en møtegodtgjørelse på kr 287,- pr. time inntil seks timer pr. møtedag.
	+ Ved flere møter på samme dag, godtgjøres hvert enkelt møte.
* Leder får møtegodtgjørelse på kr 379,- pr. time inntil seks timer pr. møtedag for møter som ledes av vedkommende.
	+ Ved forfall fra leder, godtgjøres annen møteleder etter avtale.
* Møteforberedelser i forkant av ordinære møter kan godtgjøres med 287,- pr. time i inntil to timer for ordinært medlem, fire timer for leder av rådet i forberedelser til møter som ledes av vedkommende.
* Digital møter honoreres med faktisk medgått tid.
* Møter med fysisk oppmøte, som varer under to timer, godtgjøres med to timer.
* Helgesamling godtgjøres for 1. ordinært møte à 3 timer.
* Møtehonorering i konferanser og kurs kan gis for deltakelse hvor brukerrepresentanten er en aktiv bidragsyter i programmet. *Avtale skal inngås i forkant av deltakelse.*
* Møtegodtgjøring føres i Personalportalen ved sekretær.

**Reisegodtgjøring**

* Medlemmer av ungdomsrådet får dekket reiseutgifter i henhold til statens satser.
* Det gis samtykke til bruk av egen bil, når dette blir billigste reisemåte
* Der det er mulig benyttes offentlig transportmiddel
* Reisegodtgjøring føres i reiseregning føres i Personalportalen ved rådgiver i Samhandlingsavdelingen

Reiseregningen fylles ut i digitalt skjema via Forms: [Skjema for reiseregning Brukermedvirkere](https://forms.office.com/Pages/ResponsePage.aspx?id=8EyOf_txnEijNj-SUqY5CP6JrNqlUl1PgH19MpEVN_dURDVHRzZFWFoyQjJJNU4wUFA5VVU2NFdZMyQlQCN0PWcu)

#### Referanser

|  |  |
| --- | --- |
| [F/1.6.5-05](https://www.helse-sorost.no/48de48/siteassets/documents/brukermedvirkning/endelig-retningslinje-ungdomsrad---2025.pdf) | [Ungdomsrådet - retningslinje for ungdomsråd HSØ](https://www.helse-sorost.no/48de48/siteassets/documents/brukermedvirkning/endelig-retningslinje-ungdomsrad---2025.pdf) |

|  |
| --- |
|   |

#### Vedlegg

|  |  |
| --- | --- |
|   |   |

**Slutt på Prosedyre**